Berreskuratu sistemaren hutsegite osotik.

# Sistemaren leheneratze osoa

# Konfigurazioa

Zure sistemaren egoera garbia berreskuratu. Esaterako, instalazio berria edo kontu berria ordenagailu zahar batean. Ez kezkatu oraindik ezarpenen pertsonalizazioaz. Itxaron zure aurreko ezarpenak leheneratu hartu beste edozer aldatu baino lehen, orain egiten duzun edozein pertsonalizazio gainidatzi egingo baita leheneratzea egin ondoren.

Ondoren, Déjà Dup instalatu behar duzu. Agian zure banaketaren hornitzaileak zuretzako paketatzen du jadanik. Bestela, deskarga ezazu eta konpilatu.

# Leheneratu

Exekutatu Déjà Dup.

Egin klik Leheneratu… botoi handian.

Leheneratu koadroa agertuko da eta zure babeskopia non dagoen gordeta (zure Babeskopiaren kokapena) galdetuko dizu. Hautatu hura goitibeherako koadroan edo hautatu Beste bat.... Pantaila horretan bertan, hautatu babeskopia zifratuta dagoen ala ez.

Egin klik Aurrera botoian.

Hautatu zein datatik egin nahi duzun leheneratzea. Dagoen bezala utz dezakezu, balio lehenetsia babeskopiarik berriena baita.

Egin klik Aurrera botoian.

Hautatu non egin nahi duzun leheneratzea. Sistema osoaren babeskopia denez, utzi lehenetsia (zure uneko instalazioaren gainean egingo du leheneratzea).

Egin klik Aurrera botoian.

Berrikusi zure hautapenak eta egin klik Leheneratu botoian.

Itxaron. Leheneratzea amaitu baino lehen denbora luzea igaro daiteke.

Amaitzeko, berrinstalatu aurreko instalazioan jarrita zeneuzkan programak.

Edozein arrazoirengatik arazoren bat badaukazu Leheneratu fitxategiak jatorrizko kokapenetara aukerarekin leheneratzea egiteko, saiatu behin-behineko direktorio batera leheneratzen eta ondoren mugitu fitxategiak bere lekura.