Recuperar dun fallo total do sistema.

# Restauración completa do sistema

# Configuración

Poña o seu sistema coma novo. Por exemplo, unha instalación nova ou unha nova conta nun computador antigo. Non se preocupe por personalizar os axustes e acomodarse aínda. Espere ata que restaure a súa configuración anterior para cambiar calquera cousa, xa que as personalizacións que faga sobrescribiranse cando restaure.

A continuación, necesita instalar Déjà Dup. O provedor da súa distribución pode que xa o teña empaquetado. Se non, descargue e compíleo.

# Restaurar

Executar Déjà Dup.

Prema o botón grande Restaurar....

Aparecerá un diálogo Restaurar preguntando se atopa a copia de seguranza dos seus ficheiros (a súa Localización da copia de seguranza). Escóllao na lista despregábel ou escolla Outros.... Nesta mesma pantalla, seleccione se cifrou a copia de seguranza ou non.

Faga clic en Adiante.

Escolla a data da que quere restaurar. Xeralmente pode deixar isto como está, xa que o predefinido é a copia de seguranza máis recente.

Faga clic en Adiante.

Escolla onde restaurar. Dado que se trata unha copia de seguranza completa do sistema, deixe a opción predefinida (que restaura sobre a instalación actual).

Faga clic en Adiante.

Revise as súas opcións e faga clic en Restaurar.

Esperar. Pode levar bastante tempo completar a restauración.

Finalmente, reinstale todos os programas que tiña na súa instalación anterior.

Se por calquera motivo ten algún problema despois de tentar restaurar coa opción Restaurar os ficheiros na localización orixinal, probe a restaurar nun directorio temporal e mover os ficheiros á localización axeitada.