Hasi orain.

# Zure lehen babeskopia

Exekutatu Déjà Dup.

Sakatu Babeskopia… botoi handian.

Babeskopia koadroa agertuko da zure babeskopiaren fitxategiak non mantendu nahi dituzun (zure Babeskopiaren kokapena) eskatuz. Kanpoko disko gogor bat erabili nahi baduzu, segurtatu lehenengo hura konektatuta dagoela. Pantaila honetan bertan, hautatu babeskopiaren fitxategiak zifratu nahi dituzun ala ez.

Egin klik Aurrera botoian.

Orain zehatz-mehatz hauta dezakezu zein karpeten babeskopia egin nahi duzun. Seguru ez bazaude, erabili balio lehenetsia. Zure karpeta nagusia osorik kopiatzen baduzu, zure datu eta ezarpen guztiak gordeko dituzu.

Egin klik Aurrera botoian.

Berraztertu zure hautapenak eta egin klik Babeskopia botoian.

Zure babeskopia zifratzea hautatzen baduzu, zifratzerako pasahitza eskatuko zaizu. Sartu bat (eta gorde idatzita beste nonbait) eta egin klik Jarraitu botoian.

Itxaron. Babeskopia egiteak denbora luzea eraman dezake, batez ere urrutiko zerbitzari batera egiten ari bazara. Exekutatu atzeko planoan beste zerbait egiten duzun bitartean.