Zer egin fitxategiak leheneratu ezin badituzu.

# Dena gaizki doanean

Déjà Dup aplikazioak huts egin dezake. Kraskatu egin daiteke edo errore bat eman dezake datuak leheneratzerakoan. Zure datuak berreskuratu nahi dituzunean behar duzun azken gauza akats bat da. Akatsa jakinaraz diezagukezu, baina bitartean, hemen dituzu Déjà Dup gaizki aritu denerako zure datuak berreskuratzeko zenbait modu.

Hurrengoa oso teknikoa da. Ez badu zentzurik zuretzat, ez izan beldur laguntza eskatzeko.

Ireki Terminala KtrlAltT sakatuz.

Zure fitxategi leheneratuak jarriko dituzun direktorioa sortu. Gida honek /tmp/restore erabiliko du:

    mkdir -p /tmp/restore

# Duplicity bidez leheneratzen

Une honetan Déjà Dup-ek ez duela funtzionatzen ikusita, komando-lerroko duplicity tresna erabili beharko duzu. Hain zuzen, Déjà Dup-ek atzetik duplicity erabiltzen du fitxategien babeskopia egin eta haiek leheneratzeko.

Hemen ematen dena baino informazio gehiago nahi baduzu duplicity aplikazioari buruz, exekutatu man duplicity.

Saiatu behar den lehen gauza dauen leheneratze sinple bat da. Fitxategiak /media/backup bezala muntatu den kanpo-gailu batean daudela eta babeskopia zifratzea hautatu zenuela suposatzen badugu, saiatu hau:

    duplicity --gio file:///media/backup /tmp/restore

Babeskopia zifratu ez bazenuen, gehitu --no-encryption komandoari.

## Babeskopiaren beste kokapen batzuk

Babeskopia urruneko edo hodeiko zerbitzari batean egin baduzu, duplicity aplikazioan erabili behar duzu sintaxia goiko adibidean jarritakoa ez bezalakoa izan daiteke. Jarraitu irakurtzen babeskopiarako erabili duzun kokapenarekin nola konektatu behar duzun ikasteko.

Gogoan izan --no-encryption gehitu behar duzula adibide modura ematen diren komandoei, zure babeskopia zifratuta ez badago.

Duplicity aplikazioak zure zerbitzariarekin konektatzeko zailtasunak baditu, saiatu duplicity fitxategiak deskargatzen karpeta lokal batera, goian eman den adibide sinplea jarraituz.

### Amazon S3

Begiratu zure Amazon S3 zerbitzuaren atzitze-gakoaren IDa eta atzitze-gako sekretua eta ordeztu azpiko adibideko ID eta SECRET balio horiekin.

Beharbada babeskopiaren fitxategiak kokatzeko karpeta bat adierazi duzu. Beheko adibidean, ordeztu FOLDER guztiak karpeta horren bide-izenarekin.

    export AWS_ACCESS_KEY_ID=ID
    export AWS_SECRET_ACCESS_KEY=SECRET
    duplicity s3+http://deja-dup-auto-ID/FOLDER /tmp/restore

### Rackspace hodeiko fitxategiak

Begiratu Rackspace zerbitzuan duzun erabiltzaile-izena eta API gakoa eta ordeztu azpiko adibideko USERNAME eta KEY balio horiekin.

Beharbada babeskopiaren fitxategiak kokatzeko edukiontzi bat adierazi duzu. Beheko adibidean, ordeztu CONTAINER guztiak edukiontzi horren bide-izenarekin.

    export CLOUDFILES_USERNAME=USERNAME
    export CLOUDFILES_APIKEY=KEY
    duplicity cf+http://CONTAINER /tmp/restore

### FTP

Begiratu zure zerbitzari-helbidea, ataka, erabiltzaile-izena eta pasahitza eta ordeztu azpiko adibideko SERVER, PORT, USERNAME, eta PASSWORD balio horiekin.

Beharbada babeskopiaren fitxategiak kokatzeko karpeta bat adierazi duzu. Beheko adibidean, ordeztu FOLDER guztiak karpeta horren bide-izenarekin.

Erabiltzaile-izen batekin saioa ez hastea hautatu bazenuen, erabili anonymous zure USERNAME modura azpiko adibidean.

    gvfs-mount ftp://USERNAME@SERVER:PORT/FOLDER
    duplicity --gio ftp://USERNAME@SERVER:PORT/FOLDER /tmp/restore

### SSH

Begiratu zure zerbitzari-helbidea, ataka, erabiltzaile-izena eta pasahitza eta ordeztu azpiko adibideko SERVER, PORT, USERNAME, eta PASSWORD balio horiekin.

Beharbada babeskopiaren fitxategiak kokatzeko karpeta bat adierazi duzu. Beheko adibidean, ordeztu FOLDER guztiak karpeta horren bide-izenarekin.

    gvfs-mount ssh://USERNAME@SERVER:PORT/FOLDER
    duplicity --gio ssh://USERNAME@SERVER:PORT/FOLDER /tmp/restore

### WebDAV

Begiratu zure zerbitzari-helbidea, ataka, erabiltzaile-izena eta pasahitza eta ordeztu azpiko adibideko SERVER, PORT, USERNAME, eta PASSWORD balio horiekin.

Beharbada babeskopiaren fitxategiak kokatzeko karpeta bat adierazi duzu. Beheko adibidean, ordeztu FOLDER guztiak karpeta horren bide-izenarekin.

Babeskopia egitean konexio segurua (HTTPS) erabiltzea hautatu bazenuen, dav:// ordez erabili davs:// azpiko adibidean.

    gvfs-mount dav://USERNAME@SERVER:PORT/FOLDER
    duplicity --gio dav://USERNAME@SERVER:PORT/FOLDER /tmp/restore

### Windows Share

Begiratu zure zerbitzari-helbidea, erabiltzaile-izena eta pasahitza eta ordeztu haiekin SERVER, USERNAME, eta PASSWORD azpiko adibidean.

Beharbada babeskopiaren fitxategiak kokatzeko karpeta bat adierazi duzu. Beheko adibidean, ordeztu FOLDER guztiak karpeta horren bide-izenarekin.

Zure Windows zerbitzarirako domeinu bat zehazten baduzu, gehitu USERNAME atalaren hasieran, bien artean puntu eta koma bat jarriz. Adibidez, domain;username.

    gvfs-mount smb://USERNAME@SERVER/FOLDER
    duplicity --gio smb://USERNAME@SERVER/FOLDER /tmp/restore

# Eskuz leheneratzea

Nahiz eta duplicity aplikazioak ez funtzionatu zure kasuan, itxaropen-izpi bat egon daiteke. Babeskopiaren fitxategi-formatua konplexua da eta ez da erraz manipulatzen. Baina etsita bazaude, merezi du saiatzeak.

Babeskopia urruneko edo hodeiko zerbitzari batean egin baduzu, hasteko deskargatu duplicity-ren fitxategiak eta jarri zure ordenagailuko karpeta batean. Ondoren, sartu karpeta horren bide-izena zure terminalean.

Duplicity-k bolumen izeneko puska txikietan gordetzen ditu datuak. Bolumen batzuk aldizkako babeskopia osoei dagozkie eta beste batzuk babeskopia inkrementalenak dira. Lehen bolumena babeskopia oso baten bolumen-multzoa izanik, fitxategiak bolumenez bolumen leheneratu beharko dituzu.

Zure babeskopia zifratu bazenuen, lehenengo bolumena deszifratu behar duzu gpg erabiliz. Demagun duplicity-full.20110127T131352Z.vol1.difftar.gpg daukazula:

    gpg --output duplicity-full.20110127T131352Z.vol1.difftar --decrypt duplicity-full.20110127T131352Z.vol1.difftar.gpg

Orain .difftar edo .difftar.gz bolumena edukiko duzu (hura deszifratu behar izan duzun ala ez). Erabili tar bietatik zuk duzunean, banakako adabaki-fitxategiak erauzteko:

    tar xf duplicity-full.20110127T131352Z.vol1.difftar.gz

Orain adabaki-fitxategiak multivolume_snapshot eta snapshot karpetetan egongo dira. Erabili rdiff fitxategiak itsasteko. Ikusi man rdiff nola erabiltzen den ikasteko.